**Bérleti szerződés tervezet**

amely létrejött egyrészről **Balatonkenese Város Önkormányzata** (képviseli: Tömör István polgármester, törzsszám: 733997, székhely cím: 8174 Balatonkenese, Béri Balogh Ádám tér 1.), mint bérbeadó (a továbbiakban: Bérbeadó), másrészről a ………………………………………… (azonosító adatok:………………………, képviselő adatai:………………………………….), mint bérlő (a továbbiakban: Bérlő), az alulírott napon és helyen az alábbiak szerint:

1. Bérbeadó tulajdonát képezi a Balatonkenese belterület **3705/A** Hrsz. számú üzlethelyiség megnevezésű, 79 m2 nagyságú ingatlan és a jelen szerződés elválaszthatatlan részét képző 1. sz. mellékletben felsorolt ingóságok (továbbiakban: Bérlemény).

2. Bérbeadó bérbe adja, Bérlő pedig bérbe veszi az 1. pontban megjelölt üzlethelyiséget és az üzlethelyiséghez tartozó ingóságokat, melyet jelen szerződés elválaszthatatlan részét képező 1. sz. melléklete tartalmaz.

3. Felek a jelen szerződéssel létesített jogviszonya 2017. november 30-ig terjedő, határozott időtartamra szól.

4. Felek megállapodnak abban, hogy a Bérlemény bérleti díja a szerződéssel létesített jogviszony időtartamára …………………….. Ft, azaz ……………………….forint, melyet a Bérlő köteles a Bérbeadónak a szerződéskötés napján megfizetni. Bérbeadó jelen bérleti szerződés aláírásával kijelenti, hogy a Bérlővel szemben a jelen bérleti szerződésből származóan további bérleti díj követelése nincs.

5. Felek megállapodnak abban, hogy Bérlő köteles a Bérlemény használatával kapcsolatban felmerülő valamennyi költséget megfizetni. Bérlő köteles az ingatlant rendeltetésének megfelelően, a jó gazda gondosságával használni. Bérlő köteles a Bérbeadót mindennemű, az állagromlás és kár bekövetkeztével fenyegető, azt megelőző okból szükségessé vált munkák felmerüléséről haladéktalanul értesíteni. Bérlő tudomásul veszi, hogy a rendeletetés ellenes használatból következő javítások költsége a Bérlőt terhelik. Bérlő az esetlegesen felmerülő kockázatok (például: állagromlás, közüzemi tartozás felhalmozása) fedezetéül 500.000 Ft, azaz Ötszázezer forint kauciót köteles a Bérlő számára megfizetni a szerződéskötés napján.

6. Bérbeadónak, vagy meghatalmazott képviselőjének joga van – Bérlővel történő előzetes egyeztetés alapján- megtekinteni a Bérleményt, a Bérlemény állagának ellenőrzése céljából.

7. Bérlő magára nézve kötelezőnek tartja a tűzrendészeti-, munka- és balesetvédelmi előírások, szabályok betartását, betartatását illetve Bérlő tudomásul veszi, hogy ezen szabályok be nem tartásának és tartatásának következményeként bekövetkező egészségkárosodásért és bárminemű káreseményekért a Bérbeadó nem vállal felelőséget.

8. A Bérbeadót rendkívüli felmondási jog illeti meg, amennyiben a Bérlő a Bérleményt nem rendeltetésszerűen használja, vagy a Bérlemény állagát egyéb módon veszélyezteti.

9. Felek a jogügylettel kapcsolatosan felmerülő vitáikat elsődlegesen egyeztetéssel rendezik. Egyeztetési kísérlet eredménytelensége esetére a vitáik rendezésére a Veszprémi Járásbíróság, mint elsőfokú bíróság kizárólagos illetékességét kötik ki.

10. Felek kijelentik, hogy szerződéskötési képességüket törvény nem korlátozza, illetve nem zárja ki.

Felek jelen bérleti szerződést, mint akaratukkal mindenben egyezőt, az alulírott napon és helyen, a megjelölt tanúk jelenlétében helybenhagyólag aláírták.

Balatonkenese, 2017. …………………………..

…………………………………………………………………… ……………………………………………………….

Balatonkenese Város Önkormányzata bérlő megnevezése

Bérbeadó Bérlő

Képviseli: Tömör István polgármester Képviseli:…………………………………

Előttünk, mint tanúk előtt:

1. 2.

Név:………………………………………………….. Név:…………………………………………………..

Lakcím:…………………………………………….. Lakcím:……………………………………………..

Aláírás:………………………………………………. Aláírás:……………………………………………….

1. sz. melléklet Bérleti szerződés tervezet

**A Balatonkenese belterület 3705/A Hrsz. számú üzlethelyiség ingóságainak listája**

Bérbeadó és Bérlő között létrejött Bérleti szerződés 2. pontjában hivatkozott berendezési és felszerelési tárgyak (ingóságok) az alábbiak:

* 1 db beépített, L alakú saválló pult lábakkal,
* 1 db beépített saválló mosogató, 2 aknás,
* 1 db méretre készített, 160 cm magas saválló polc,
* 1 db 6 égőfejes ipari gáztűzhely,
* 1 db 2 aknás ipari fritőz, saválló
* 1 db 100 cm magas, méretre készített saválló szekrény
* 1 db salátás kínáló hűtő, saválló
* 1 db méretre készített polcos saválló szekrény, 90 cm magas, fiókos,
* 2 db saválló beépített légszívó,
* 5 db kétállásos saválló mosogató,
* 1 db méretre készített, saválló előkészítő asztal, 110 cm magas,
* 1 db méretre készített 2 polcos saválló pult 80 cm magas,
* 1 db pizzasütő kemence,
* 5 db 80 cm magas kis hűtő,
* 3 db 200 cm magas nagy hűtő,
* 2 db fagyasztó,
* 1 db 60 cm magas, méretre készített saválló polc,

Balatonkenese, 2017. …………………………..

…………………………………………………………………… ……………………………………………………….

Balatonkenese Város Önkormányzata bérlő megnevezése

Bérbeadó Bérlő

Képviseli: Tömör István polgármester Képviseli:…………………………………